от страните разбере, че няма да бъде, или очаква основателно да не бъде, в състояние да спазва разпоредбите за неразкриване на информацията в дялове А и Б по-горе, тя незабавно информира за това другата страна. След това страните провеждат консултации за определянето на подходящ начин за действие.[1] Определенията на понятията, използвани в насоките, са дадени в приложение II.[2] Примерните елементи на ПТУ са дадени в приложение III.--------------------------------------------------20031006ПРИЛОЖЕНИЕ IIОпределения1. "ИНТЕЛЕКТУАЛНА СОБСТВЕНОСТ": има значението, отредено в член 2 от Конвенцията за създаването на Световната организация за интелектуална собственост, подписана в Стокхолм на 14 юли 1967 г.2. "УЧАСТНИК": всяко физическо или юридическо лице, включително и самите страни, участващо в проект по настоящото споразумение.3. "СЪВМЕСТНО ИЗСЛЕДВАНЕ": изследване, разработвано и/или финансирано чрез съвместни вноски на страните и съвместна работа на участници и от двете страни, в зависимост от случая.4. "ИНФОРМАЦИЯ": научни или технически данни, резултати от или методи на научно-развойната дейност, произтичащи от СЪВМЕСТНО ИЗСЛЕДВАНЕ и всяка друга информация, която се счита за необходима от страните и/или участниците в СЪВМЕСТНОТО ИЗСЛЕДВАНЕ, която се предоставя или обменя съгласно настоящото споразумение или изследване в съответствие с него.--------------------------------------------------20031006ПРИЛОЖЕНИЕ IIIПримерни елементи на плана за технологично управление (ПТУ)ПТУ е конкретно споразумение, което се сключва между участниците с оглед на извършването на съвместно изследване и определянето на съответните права и задължения на участниците. Във връзка с ПИС обикновено в ПТУ се разглежда, освен всичко друго, и защитата на правото на собственост, правата за използване за целите на научно-развойната дейност, използването за собствен интерес и разпространението, включително и договореностите за извършване на съвместни публикации, правата и задълженията на гост-изследователите и процедурите за решаване на спорове. В ПТУ може също да се разглежда основната и изходната информация, лицензирането и очакваните резултати.--------------------------------------------------
 